objavljeno u: IZ ARHIVE

Kalčić je složio pun traktor

drva

iznad Stipine pojate,

a Lekuša okrečila

oko ulaznih vrata

i ogradila stablo

kruške

da mu djeca grane

ne lome.

Sjene se dugačke,

kolovozaju.

Perin traktor odmara

dok on i Jozan

planiraju

nabaciti fasadu

prije zime.

Kablovi s bandere

raznose struju

po ganjcima

i sobama.

Baba Mara

odmara

ispod murve

skrivene

u pozadini slike.

Tekst: Blago Vukadin

Foto: Ivan Mijin